Under Pressure

**Under Pressure** è na canzuna dgruppu ngrisi li Queen, cu David Bowie, ca fa parti di l'album Hot Space dû 1982 e pubbricata comu sìngulu lu 25 di uttuviru 1981. Fu a prima cullabburazzioni dû gruppu cu nu granni artista.

Li Queen stàvanu priparannu nu pezzu 'n studiu di lu tìtulu pruvvisoriu di “Feel Like” ma nun s'arristaru suddisfatti. Lu gruppu e David Bowie nun vulìanu turnari a travagghiari ncapu â sta canzuna, picchì lu cantanti avìa sulamenti participari a li cori dâ canzuna "Cool Cat", ca facìa parti dû discu Hot Space. Quannu fineru li riggistrazzioni, Bowie nun fu cuntentu dû risultatu, addumannannu a lu gruppu di cancillari lu so cuntribbutu; accussì iddu e Freddie Mercury accuminciaru a travagghiari pi nu novu branu partennu propriu di la “Feel Like”, ca avìa addivintatu Under Pressure. La virsioni finali dâ canzuna nascìu di na *jam session* cû gruppu fici cu Bowie nna lu studiu di Montreux, Svìzzira, pi chistu comu auturi dû branu foru accriditati tutti e cincu di musicisti.

Lu rìttimu dû bassu fu dû partiri accridditatu a John Deacon e David Bowie, ma 'n na ntirvista a Brian May e Roger Taylor, li dui cumpunenti dî Queen dìssiru ca l'idea era stata sulu di Deacon.

La canzuna dû principiu fu chiamata “People On Streets”, ma poi lu tìtulu vinni variatu 'n “Under Pressure”.

La virsioni *live* dâ canzuna sunnu liggirmenti cchiù viluci rispettu a chidda urigginali. La canzuna è prisenti 'n tutti li Greatest Hits I dû gruppu.

## ''Performance live''

La canzuna, mcari si era pruggittata nzemi, fu utilizzata nnî cuncerti sulu dî Queen. Bowie nun cantau mai la canzuna 'n pùbblicu finu ô Freddie Mercury Tribute Concert, dû 1992, duranti la quali Annie Lennox fici la parti di Freddie Mercury. Doppu la morti di Mercury, Bowie cantau la canzuna 'n tutti li so spittàculi *live* di l'Outside Tour dû 1995 nzemi a lu bassista Gail Ann Dorsey. La canzuna fici parti dâ riggistrazzioni dû A Realtity Tour criatu di Bowie ntô 2004, unni didicau la canzuna a Freddie Mercury

## Vidiu ''clip''

Ntô vidiu dâ canzuna nun si vidi la prisenza dî Queen e mancu di David Bowie a causa dî mpegni di *tour* di l'artisti. Spintu di la nicissità di prudùciri nu vidiu lu cchiù currennu pussìbbili pi accumpagnari lu lanciu dâ canzuna, lu riggista David Mallett muntau nzemi vari mmàggini di scoppii, treni chini di passiggeri, cunfusioni, autu distrutti e sizzoni di film muti di l'anni venti, tra li quali A corazzata Potemkin, Dr Jekyll & Mr. Hyde e Nosferatu.

Lu vidiu celìbbra la mintalità sutta prissioni di na sucitati ca penza sulu a cunzumari e a fari prufitti, a lu stessu tempu, la gioia di viviri e d'arricriàrisi (nnô film cci nni sunnu puru sceni di cuncerti cû pùbblicu fistaggianti, e tanti sceni di vasi ntirrazziali).

## Cover

*Royal Philharmonic Orchestra - *The Queen Collection* (1982)
*La canzuna fu cantata di Queen, David Bowie e Annie Lennox ô *[[Freddie Mercury Tribute Concert]]*
*Lu rapper Vanilla Ice adupirau lu branu pi la so *[[Ice Ice Baby]]*
*La canzuna fu ricantata di *Small Brown Bike* e *The Casket Lottery* supra nu EP
*London Symphony Orchestra - *Plays the Music of Queen* (1994) 
*Culture Beat - *Queen Dance Traxx I* (1996) 
*Kween - *Rhapsody from Heaven* (1996) 
*Fobia - Presionando - *Tributo a Queen, Los Grandes del Rock en Español* (1997) 
*The Flaming Lips - riggistratu 'n live
*The Blood Brothers - riggistratu 'n live 
*Joss Stone - *Killer Queen: A Tribute to Queen* (2005) 
*Bobby Flynn - *Australian Idol 4* (2006)
*Xiu Xiu feat. Michael Gira - *Woman as Lovers* (2008)
*My Chemical Romance & The Used - *Under Pressure [Studio] - Queen Cover* (2008)
*Keane & Rhythms del Mundo - *Under Pressure* nni l'album *RDM Classics* (2009)
*Ben Harper & Eddie Vedder (Pearl Jam) - riggistratu 'n *live*